હિરાભાઈ સૌ પ્રથમ ભાજપના ઉમેદવાર તરીકે વર્ષ 1998માં રાજુલા સીટ પરથી વિધાનસભાની ચૂંટણી લડ્યા હતા અને 30,105 મતોથી જીત્યા હતા. એ બાદ થયેલી વર્ષ 2002, 2007 અને 2012ની ચૂંટણી પણ તેઆ આ સીટ પરથી ભાજપના ઉમેદવાર તરીકે જીત્યા હતા. આથી ભાજપે ફરી તેમને આ સીટ પરથી ચૂંટણી લડવા મેદાનમાં ઉતાર્યા છે અને રાજુલાની સીટ પર પોતાની પક્ડને મજબુત કરી છે. myneta.in પરથી મળતી માહિતી અનુસાર તેમને એક પુત્ર અને બે પુત્રી છે, તેમની પત્નીનું નામ શાન્તુબેન છે. તેમની આવકના મુખ્ય સ્ત્રોતની વાત કરવામાં આવેતો તેમનું પોતાની માલિકીનું કેબલ નેટવર્ક, ટ્રાન્સપોર્ટ અને ખેતી છે. તેમની કુલ સંપત્તિ 35 કરોડની આસપાસ છે. તેમના પર કોઈ પણ પ્રકારનો ગુનાહિત કેસ નથી નોંધીયો.